A századot 1915-ben, már az első világháború alatt alapították. Június 3-án Parndorfból az olasz frontra vezényelték, Trento mellé. 1916. február 4-én a század négy repülőgépet küldött az első távolsági bombázótámadáshoz Milánó ellen; ekkor már Perginében volt a bázisuk. A légierő 1917 júliusi átszervezése után az egység hadosztályfelderítői ("Divisions-Kompanie", Flik 17D) feladatot kapott. Október 24-én a Conrad-hadseregcsoport részeként részt vett a 12. isonzói csatában, 1918. júniusában pedig a 10 hadsereg alárendeltségében a piavei offenzívában. 1918 szeptemberében hadtesthez rendelt egység ("Korps-Kompanie", Flik 17K) státuszt kapott.